**ALKOHOLIO, TABAKO IR KITŲ PSICHIKĄ VEIKIANČIŲ MEDŽIAGŲ VARTOJIMO PREVENCIJOS PROGRAMA**

**I. BENDROSIOS NUOSTATOS**

1. Alkoholio, tabako ir kitų psichiką veikiančių medžiagų vartojimo prevencijos programos (toliau – Programa) paskirtis – užtikrinti bendrosios (pirminės) prevencinės veiklos veiksmingumą.

2. Programa grindžiama bendradarbiavimu tarp gimnazijos, šeimos ir įvairių specialistų, o vykdoma remiantis pagrindiniais bendrosios (pirminės) prevencijos principais.

3. Programos turinys, atsižvelgiant į ugdymo patirties ypatumus ir atitinkamos prevencinės veiklos poreikį, pritaikytas kiekvienam amžiaus tarpsniui ir apima pagrindinį ir vidurinį ugdymą.

4. Programa parengta įgyvendinant Nacionalinės narkotikų kontrolės ir narkomanijos prevencijos 2004–2008 metų programos, patvirtintos Lietuvos Respublikos Seimo 2004 m. balandžio 8 d. nutarimu Nr. IX-2110 (Žin., 2004, Nr. 58-2041), 31.3 punktą ir Nacionalinės narkotikų kontrolės ir narkomanijos prevencijos 2004–2008 metų programos įgyvendinimo 2005 metų priemonių, patvirtintų Lietuvos Respublikos Vyriausybės 2005 m. kovo 7 d. nutarimu Nr. 250 (Žin., 2005, Nr. 33-1066), 1.4 priemonę.

5. Programa skiriama kenksmingų ir psichiką veikiančių medžiagų – buitinių cheminių medžiagų, vaistų, alkoholio, tabako, narkotikų ir kitų psichiką veikiančių medžiagų – vartojimo bendrąjai (pirminei) prevencijai vykdyti.

## II. TIKSLAS IR UŽDAVINIAI

6. Programos **tikslas** –ugdyti asmenį, motyvuotą sveikai gyventi, nevartoti alkoholio, tabako ir kitų psichiką veikiančių medžiagų.

9. Programos **uždaviniai:**

9.1. siekti, kad ugdytiniai suprastų neigiamą alkoholio, tabako ir kitų psichiką veikiančių medžiagų vartojimo poveikį žmogaus sveikatai ir visuomenei;

9.2. skatinti sveiko, turiningo gyvenimo nuostatų ir įgūdžių ugdymąsi;

9.3. ugdyti gebėjimus, skatinančius atsisakyti alkoholio, tabako ir kitų psichiką veikiančių medžiagų, prireikus kreiptis pagalbos ir konstruktyviai spręsti problemas;

9.4. ugdyti kritinį mąstymą, atsakomybę už savo veiksmus ir elgesį;

9.5. suteikti informacijos apie prevencinės, medicininės, psichologinės, socialinės, teisinės pagalbos galimybes ir institucijas, skatinti ugdytinių gebėjimą kreiptis pagalbos.

10. Siekiant iškeltų uždavinių, laikomasi šių principų:

10.1. diferencijavimo – prevencinio ugdymo uždaviniai diferencijuojami skirtingo amžiaus koncentrams, ugdymo procesas organizuojamas atsižvelgiant į vaiko ar vaikų grupės ypatumus ir ypatingus poreikius;

10.2. integralumo – siekiama vaiko asmenybei daromo poveikio visybiškumo, t. y. neapsiribojama vien švietimu sveikatos srityje, bet integruotai ugdomi mokinių gebėjimai, įgūdžiai ir vertybinės nuostatos;

10.3. konstruktyvumo – atskleidžiamos ne vien problemos, bet skatinama ieškoti konstruktyvių jų sprendimo būdų;

10.4. veiksmingumo – siekiama geros prevencinio ugdymo kokybės rezultatų vykdant bendrąją prevenciją laiku ir sistemingai, numatant ir apibrėžiant orientacinius ugdytinių pasiekimus, užtikrinant tinkamą mokytojų kvalifikaciją.

**III. PROGRAMOS STRUKTŪRA IR TURINYS**

11. Ši Programa yra sudedamoji ugdymo turinio dalis, ji glaudžiai susijusi su bendrosiomis programomis ir išsilavinimo standartais.

12. Programos struktūra ir turinys remiasi bendrojo ugdymo turinio formavimo

koncentrais:

12.1. turinys sudaromas atsižvelgiant pagrindinio ir vidurinio ugdymo uždavinius;

12.2. tematika daugiausia apima tas pačias temas, pateikiama vis išsamesnė informaciją apie alkoholį, tabaką ir kitas psichiką veikiančias medžiagas aukštesnėse ugdymo pakopose;

12.3. pasiekimai aprašomi apeliuojant į vis didesnį savarankiškumą ir atsakomybę už save ir kitus, į aktyvią poziciją, veiklumą;

12.4. siekiant užsibrėžtų kiekvienam koncentrui uždavinių, pateikiamos reikalingos

mokiniams įgyti žinios, gebėjimai ir vertybinės nuostatos.

## IV. PROGRAMOS ĮGYVENDINIMAS

14. Bendrąją prevenciją vykdo gimnazijos mokytojai, klasių auklėtojai, psichologas, socialiniai pedagogai ir sveikatos priežiūros specialistė.

15. Programa integruojama į dalykų pamokas pagal bendrąsias programas ir išsilavinimo standartus, klasės valandėles, popamokinę ir projektų veiklą, organizuojamus renginius:

15.1. 5 klasėse (5 val.) per mokslo metus;

15.2 6 klasėse (5 val.) per mokslo metus;

15.3 7 klasėse (5 val.) per mokslo metus;

15.4. 8 klasėse (5 val.) per mokslo metus;

15.5. I klasėse (5 val.) per mokslo metus;

15.6 II klasėse (5 val.) per mokslo metus;

15.7 III klasėse (5 val.) per mokslo metus;

15.8 IV klasėse (5 val.) per mokslo metus.

16. Programos įgyvendinimą koordinuoja mokyklos direktoriaus pavaduotojas ugdymui:

16.1. penktųjų–dvyliktųjų klasių auklėtojai ir atitinkamo dalyko mokytojas klasės elektroninėme dienyne įrašo apie atitinkamos temos pateikimą mokiniams;

16.2. mokyklos administracija sudaro sąlygas mokytojams ir kitiems specialistams, dirbantiems pagal šią Programą, pasirengti ją vykdyti ir prisidėti prie kvalifikacijos tobulinimo.

17. Ugdymosi pasiekimai vertinami pagal Programoje pateiktus reikalavimus: ką mokinys privalo žinoti, gebėti, kokius įgūdžius ir vertybines nuostatas turi įgyti. Vertinant taikomi neformaliojo – formuojamojo – vertinimo metodai ir būdai. Ugdytinių pasiekimai, atitinkantys iškeltus uždavinius, žinias, gebėjimus, įgūdžius ir vertybines nuostatas, yra prevencinės veiklos veiksmingumo rodiklis.

**V. MOKYTOJŲ ŠVIETIMAS**

|  |  |  |
| --- | --- | --- |
| **Priemonės pavadinimas** | **Data** | **Atsakingas** |
| Informacijos mokytojams pateikimas:  Apie mokyklos alkoholio vartojimo prevencijos programą | 2018-2019 | VGK,  švietimo pagalbos specialistai |
| Suteikti informaciją mokiniams apie pirmąją pagalbą apsinuodijus įvairiomis medžiagomis | 2018-2019 spalio, lapkričio mėn | R. Bandzevičienė |
| Skyrelis su spec.literatūra apie psichiką veikiančias medžiagas (biblioteka) | 2018-2019 | I.Nebutova |
| Informaciniai lankstinukai | 2018-2019 | N. Jastrebova,  R. Bandzevičienė. |
| Pokalbiai – diskusijos (klasės valandėlės metu). Informacinės paskaitos (pagal amžiaus grupes). | 2018-2019 | Klasės auklėtojai |
| Psichologinis konsultavimas | 2018-2019 | A. Ivanauskas |
| Socialinio pedagogo ir specialiojo pedagogo konsultavimas | 2018-2019 | N. Jastrebova,  E. Zaksienė |

**VI. MOKINIŲ ŠVIETIMAS**

|  |  |  |
| --- | --- | --- |
| **Priemonės pavadinimas** | **Data** | **Atsakingas** |
| Informacijos mokiniams pateikimas:  apie gimnazijos alkoholio ir psichiką veikiančių medžiagų vartojimo prevencinę programą. | 2018-2019 | Klasės auklėtojos |
| Individualūs pokalbiai, diskusijos klasėse. | Nuolat | Klasių auklėtojos |
| Renginys skirtas tarptautinei nerūkymo dienai (8 kl.) | 2018 lapkričio mėn.  2019 lapkričio mėn. | N.Jastrebova |
| AIDS dienos minėjimas | 2018 gruodžio mėn.  2019 gruodžio mėn. | L. Sabolevskienė |
| Socialinių filmų peržiūra | 2018 - 2019 | N. Jastrebova |
| Prevencinės paskaitos ir užsiėmimai mokiniams | Pagal susitarimą | Švietimo pagalbos specialistai,  Klasės auklėtojai. |
| Informaciniai lankstinukai | 2018-2019 | Švietimo pagalbos specialistai,  R. Bagdzevičienė. |
| ,,Vaikų organizmas be žalingų įpročių“ užsiėmimai su specialiųjų poreikių vaikais. | 2018-2019 | Švietimo pagalbos specialistai |
| Respublikinis konkursas ,,Sveikiuolių sveikuoliai“ | 2018-2019 | L. Sabolevskienė |
| Sveika gyvensena | 2018-2019 | L. Sabolevskienė |
| Paskaita per klasės valandėlę apie psichiką veikiančias medžiagas | 2018-2019 | A. Ivanauskas |
| Psichologo konsultacijos | 2018-2019 | A. Ivanauskas |
| Socialinio pedagogo ir specialiojo pedagogo konsultacijos | Nuolat | N. Jastrebova,  E. Zaksienė |
| Prevencinių programų įgyvendinimas | Nuolat | N. Jastrebova |
| Gydytojų paskaitos skirtingų amžiaus grupių mokiniams | Pagal susitarimą | R. Bandzevičienė |

**VII. POPAMOKINĖS VEIKLOS RENGINIAI**

|  |  |  |
| --- | --- | --- |
| **Priemonės pavadinimas** | **Data** | **Atsakingas** |
| Rugsėjo 1-osios šventė | 2018-2019 | Administracija, klasės auklėtojos, tėvai, mokinių taryba. |
| Tarptautinė nerūkymo diena | 2018 lapkričio mėn.  2019 lapkričio mėn. | N. Jastrebova |
| Pavasario gamtos ir sporto šventė. | 2018 gegužės mėn.  2019 gegužės mėn. | L.Sabolevskienė,  R. Kontorovičienė,  klasės auklėtojai,  mokytojai. |
| Žygis baidarėmis | 2018 birželio mėn.  2019 birželio mėn. | N. Jastrebova |
| Neformalus švietimas | Pagal neformaliojo švietimo programų darbo grafiką | G. Jurevičienė |
| Dalyvavimas popamokinėse renginiuose (konkursai, olimpiados, popietės, vakaronės, viktorinos, šokiai) | Pagal atskirą grafiką | Dalykų mokytojai |
| Klasių valandėlės (diskusijos, etiniai pokalbiai, kino filmų, straipsnių, televizijos laidų aptarimas, parodų, muziejų lankymas). | 2018-2019  (pagal klasės auklėtojų planą) | Klasių auklėtojai |

**VIII. TĖVŲ ŠVIETIMAS**

|  |  |  |
| --- | --- | --- |
| **Priemonės pavadinimas** | **Data** | **Atsakingas** |
| Informacijos tėvams pateikimas:  Paskaitos (klasės tėvų susirinkimo metu)  ,,Apie šeimos pavyzdį ir įtaką žalingų įpročių prevencijai“,  ,, Apie neformalųjį ugdymą“,  ,,Apie gimnazijos specialistų pagalbą mokiniams ir jų tėvams“ | 2018-2019 | VGK,  klasių auklėtojai,  švietimo pagalbos specialistai |
| Mobilūs stendai ir rekomendacijos tėvams dėl prevencinio darbo (klasėse) | 2018-2019 | Klasės auklėtojai |
| Individualūs pokalbiai | 2018-2019 | Klasės auklėtojai |
| Socialinio pedagogo ir specialiojo pedagogo konsultavimas | 2018-2019 | N. Jastrebova  E. Zaksienė |
| Psichologo konsultavimas | 2018-2019 | A. Ivanauskas |
| Informacija tėvams apie mokinių lankomumą | 2018-2019 | Klasių auklėtojai  N. Jastrebova |
| Vaiko gerovės komisijos veikla | 2018-2019 | L. Vasiliauskienė,  I. Nebutova |
| Informacija rizikos grupės mokinių tėvams apie mokinių lankomumą | Pagal poreikį | N. Jastrebova |
| Visuotinis tėvų susirinkimas | 2018-2019 | Administracija,  švietimo pagalbos specialistai,  klasės auklėtojai,  mokytojai |

**IX. SITUACIJOS ANALIZĖ, POREIKIŲ IŠAIŠKINIMAS**

|  |  |  |
| --- | --- | --- |
| **Priemonės pavadinimas** | **Data** | **Atsakingas** |
| Tyrimas,, Narkotikų prevencijos poreikis gimnazijoje“ | 2018-2019 | Švietimo pagalbos specialistai |

|  |  |  |  |  |
| --- | --- | --- | --- | --- |
| **PAGRINDINIS UGDYMAS**  **(5–8 KLASĖS)**  **UŽDAVINIAI:**   1. Aiškinti asmenines ir socialines tabako, alkoholio ir psichiką veikiančių medžiagų vartojimo priežastis ir pasekmes. 2. Ugdytis gebėjimus kritiškai mąstyti, atsispirti neigiamai bendraamžių įtakai, konstruktyviai spręsti psichologines problemas. 3. Skatinti savigarbą ir nuostatą ieškoti prasmingų laisvalaikio leidimo būdų, kritišką požiūrį į žalingų įpročių pavyzdžius savo aplinkoje, žiniasklaidoje. | | | | |
| **Tema** | **Pasiekimai** | **Žinios** | **Gebėjimai/įgūdžiai** | **Vertybinės nuostatos/požiūris** | |
| **Tabakas** | Rūpinasi savo sveikata. Žino, kaip tabakas gali paveikti sveikatą ir elgesį.  Geba atsispirti paauglių spaudimui rūkyti. Dalyvauja kuriant mokyklos taisykles ir jų laikosi, numato teises, pareigas ir atsakomybę. Žino Tabako kontrolės įstatymo nuostatas, reglamentuojančias nepilnamečių tabako gaminių įsigijimą ir vartojimą. | Tabako žala paauglio sveikatai ir asmenybei.  Neigiamas rūkymo poveikis fiziniam aktyvumui.  Rūkymas – kaip „įvaizdžio“ dalis.  Atskleisti neigiamą tabako reklamos poveikį ir tikslus.    Aktyvus ir pasyvus rūkymas. | Skatinama susimąstyti ir įvertinti, kokią žalą gali padaryti rūkymas, ir priimti tinkamą sprendimą dėl rūkymo, gebėti atsispirti bendraamžių spaudimui. | Ugdoma nuostata sveikai gyventi ir saugiai elgtis.  Ugdoma neigiama nuostata į rūkymą mokykloje, namuose, viešosiose vietose.  Turi pozityvią nuostatą į nerūkančiuosius.  Formuojama nuostata vykdyti teisės aktų reikalavimus. | |
| **Alkoholis** | Žino, kaip alkoholis gali paveikti sveikatą ir elgesį.  Supranta piktnaudžiavimo alkoholiu žalą ir dėl to kylančias problemas.  Žino ilgalaikes alkoholio vartojimo pasekmes – kaip ir kodėl jo vartojimas sukelia priklausomybę.  Geba atsispirti paauglių spaudimui vartoti alkoholinius gėrimus.    Geba pasirinkti prasmingus laisvalaikio leidimo būdus be alkoholio.  Sugeba kreiptis pagalbos, jei iškyla problemų dėl alkoholio vartojimo.  Žino Alkoholio kontrolės įstatymo nuostatas, reglamentuojančias nepilnamečių alkoholinių gėrimų įsigijimą ir vartojimą. | Alkoholio poveikis paauglio sveikatai ir elgesiui. Elgesio pokyčiai patiriant įvairaus laipsnio apsvaigimą.  Trumpalaikiai ir ilgalaikiai alkoholio poveikio padariniai.  Vartojimas, piktnaudžiavimas,  priklausomybė.  Alkoholio reklamos tikslai ir poveikis. Įvairūs pardavimo ir pateikimo metodai.  Draudimai pirkti ir vartoti alkoholinius gėrimus (vaikams iki 18 metų, suaugusiesiems – viešosiose vietose).  Pavojai alkoholinius gėrimus maišant su kitomis psichiką veikiančiomis medžiagomis.  Alkoholinių gėrimų vartojimo pasekmė šeimai ir visuomenei. Konfliktai ir nelaimingi atsitikimai kaip alkoholio vartojimo pasekmė.  Alkoholinių gėrimų vartojimas ir sportas.  Vyskupo M.Valančiaus blaivybės idėjų raida. | Skatinama suvokti ir įvertinti asmeninę riziką, kurią gali sukelti alkoholio vartojimas.  Ugdomi gebėjimai prisiimti atsakomybę už savo elgesį, rūpintis aplinkinių žmonių saugumu ir atsispirti aplinkinių siūlymams vartoti alkoholį. | Ugdoma neigiama nuostata į alkoholio vartojimą (šeimoje, laisvalaikiu ir kt.).  Toliau stiprinamas nusiteikimas nevartoti alkoholinių gėrimų.  Teigiama nuostata mokyklos taisyklių vykdymui.  Nuostata, kad sportas ir alkoholis – nesuderinami dalykai. | |
| **Kitos psichiką veikiančios medžiagos** | Supranta psichiką veikiančių medžiagų vartojimo žalą ir dėl to kylančias problemas.  Geba atsispirti bendraamžių spaudimui ir moka konstruktyviai spręsti paauglystėje kylančias problemas.  Geba įvertinti psichiką veikiančių medžiagų riziką ir prireikus kreiptis pagalbos dėl jų vartojimo. | Kitos psichiką veikiančios medžiagos: rūšys, poveikis, vartojimo pasekmės.  Priklausomybių atsiradimas.  Paauglių ir jų tėvų atsakomybė už šių medžiagų vartojimą.  Psichiką veikiančių medžiagų vartojimo priežastys.  Kur kreiptis pagalbos dėl psichiką veikiančių medžiagų vartojimo.  Psichiką veikiančių medžiagų reklamos poveikis ir draudimai.  Įstatymai, susiję su draudimu pirkti, vartoti ir platinti psichiką veikiančios medžiagas. | Skatinamas gebėjimas  įvertinti psichiką  veikiančių medžiagų  asmeninę riziką (mokymuisi, elgesiui, sveikatai ir pan.) ir prisiimti atsakomybę už savo elgesį.  Ugdomi gebėjimai konstruktyviai spręsti paauglystėje kylančias problemas. | Ugdomas neigiamas požiūris į psichiką veikiančių medžiagų vartojimą. | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PAGRINDINIS UGDYMAS**  **(I-II KLASĖS)**  **UŽDAVINIAI:**   1. Plėsti žinias apie alkoholio, tabako ir kitų psichiką veikiančių medžiagų vartojimo rizikos veiksnių, ir išmanyti jų prevencinius, medicininius ir teisinius aspektus. 2. Stiprinti pasiryžimą atsisakyti alkoholio, tabako, kitų psichiką veikiančių medžiagų ir rinktis sveiką gyvenimo būdą 3. Plėtoti gebėjimus argumentuotai diskutuoti ir įtikinamai pagrįsti požiūrį nevartoti žalingų medžiagų, kritiškai vertinti tiesioginę ir netiesioginę reklamą, elgtis atsakingai. 4. Skatinti mokinių prevencines nuostatas sprendžiant rūkymo, alkoholinių gėrimų ir psichiką veikiančių medžiagų vartojimo problemas. | | | | | | | | |
| **Tema** | | **Pasiekimai** | | **Žinios** | **Gebėjimai/įgūdžiai** | | **Vertybinės nuostatos/požiūris** | |
| **Tabakas** | | Rūpinasi savo draugų ir šeimos narių fizine ir psichikos sveikata.  Dalyvauja kuriant mokyklos taisykles ir jų laikosi, numato teises, pareigas ir atsakomybę.  Atsispiria bendraamžių spaudimui rūkyti.  Prireikus kreipiasi konsultacijų ir pagalbos dėl emocinių ir su rūkymu susijusių problemų.  Aktyviai reiškia poziciją (pasisako prieš tabako vartojimą, dalyvauja prevencijos veikloje).  Žino Tabako kontrolės įstatymo nuostatas, reglamentuojančias nepilnamečių tabako gaminių įsigijimą ir vartojimą. | | Rūkymo pasekmės fizinei ir psichikos sveikatai.  Priklausomybė nuo tabako ir pagalbos rūkančiui būdai.  Kova prieš rūkymą pasaulyje (reklamos ir pardavimo kontrolė). | Ugdomi gebėjimai rūpintis savo, draugų, šeimos narių fizine ir psichine sveikata.  Skatinama argumentuotai diskutuoti apie „mitus ir faktus“ dėl rūkymo.  Ugdomas kritinis mąstymas ir gebėjimas įvertinti situacijas, skatinančias rūkyti.  Padedama aktyviai įsitraukti į rūkymo prevenciją.  Skatinamas gebėjimas kreiptis konsultacijų ir pagalbos dėl emocinių ir su rūkymu susijusių problemų.  Komentuojant teisės aktus mokomasi analizuoti viešąją informaciją, susijusią su rūkymu. | | Skatinama nuostata rūpintis savo draugų ir šeimos narių fizine ir psichine sveikata.  Stiprinama nuostata nerūkyti.  Ugdomas teigiamas požiūris į nerūkantį asmenį.  Ugdomas atsakingumas už savo ir draugų, šeimos narių elgesį. | |
| **Alkoholis** | | Aktyviai reiškia poziciją (pasisako prieš alkoholio ir kitų psichiką veikiančių medžiagų vartojimą, prioritetą teikia blaivios asmenybės įvaizdžiui, dalyvauja prevencijos veikloje).  Prireikus kreipiasi konsultacijų ir pagalbos dėl emocinių ir su alkoholio ir kitų psichiką veikiančių medžiagų vartojimu susijusių problemų.  Žino Alkoholio kontrolės įstatymo nuostatas, reglamentuojančias nepilnamečių alkoholinių gėrimų įsigijimą ir vartojimą. | | Alkoholio vartojimo pasekmės fizinei ir psichikos sveikatai.  Priklausomybės nuo alkoholio rizikos veiksniai.  Įvairūs pagalbos būdai šeimos nariams, turintiems problemų dėl alkoholio vartojimo.  Neteisėta veikla, susijusi su alkoholio gamyba, prekyba ir vartojimu.  Reklamos ir pardavimo kontrolė.  Alkoholio kontrolės ir prevencijos patirtis Lietuvoje ir pasaulyje. | Ugdomi gebėjimai kritiškai vertinti elgesį, susijusį su alkoholio vartojimu, ir jį vartoti skatinančius veiksnius (reklamą, socialinį spaudimą ir kt.).    Komentuojant teisės aktus mokomasi kritiškai vertinti viešąją informaciją, susijusią su alkoholio vartojimu.  Pagal galimybes skatinama įsitraukti į prevencijos veiklą. | | Ugdomas teigiamas požiūris į blaivų gyvenimo būdą ir alkoholio nevartojantį asmenį.  Toliau stiprinama nuostata nevartoti alkoholinių gėrimų.  Ugdomas gebėjimas kritiškai vertinti elgesį, susijusį su alkoholio ir kitų psichiką veikiančių medžiagų vartojimu bei juos vartoti skatinančius veiksnius (reklamą, socialinį ir bendraamžių spaudimą, kt.).  Teigiamai vertinamas alkoholinių gėrimų nevartojimas pasilinksminimų metu – pramogas be alkoholio.  Ugdomos prevencijos nuostatos, skatinamas pilietinis sąmoningumas. | |
| **Kitos psichiką veikiančios medžiagos** | | Susiformuoja aktyvią poziciją prieš psichiką veikiančių medžiagų vartojimą ir aktyviai reiškia savo nuomonę šiuo klausimu, vertina nevartojančiojo psichiką veikiančių medžiagų asmenybės įvaizdį, pagal galimybes dalyvauja prevencijos veikloje.  Supranta, kad psichiką veikiančių medžiagų vartotojas nebekontroliuoja savo veiksmų, gyvenimo ar elgsenos. | | Psichiką veikiančių medžiagų vartojimo pasekmės fizinei ir psichikos sveikatai.  Priklausomybės rizikos veiksniai.  Įvairūs pagalbos būdai vartojantiems psichiką veikiančias medžiagas.  Įstatymai, susiję su psichiką veikiančių medžiagų apyvarta.  Psichiką veikiančių medžiagų kontrolės ir prevencijos patirtis Lietuvoje ir pasaulyje.  Prevencijos veiklos rūšys ir dalyvavimo joje formos.  Netiesioginė reklama.  Narkotikų legalizavimo judėjimas ir grėsmės. | Diskutuoti apie „mitus ir faktus“ dėl psichiką veikiančių medžiagų vartojimo.  Ugdomi gebėjimai kritiškai vertinti elgesį, susijusį su psichiką veikiančių medžiagų vartojimu, skatinimu bei platinimu, ir atsakomybe už savo elgesį.  Skatinama ieškoti psichiką veikiančių medžiagų vartojimo prevencijos būdų. | | Ugdomas teigiamas požiūris į nevartojantį psichiką veikiančių medžiagų asmenį.  Skatinamos prevencijos nuostatos.  Geba diskutuoti psichiką veikiančių medžiagų prevencijos klausimais. | |
| **VIDURINIS UGDYMAS**  **(III – IV KLASĖS)**  **UŽDAVINIAI:**   1. Analizuoti nacionalines ir globalines kovos prieš tabako, alkoholio ir kitų psichiką veikiančių medžiagų vartojimo tendencijas; teisės aktų nuostatas, reglamentuojančias šių medžiagų kontrolę ir teisės pažeidimų atsakomybę. 2. Diskutuoti ir numatyti konkrečius būdus, kaip konstruktyviai spręsti rūkymo, alkoholio ir kitų psichiką veikiančių medžiagų vartojimo problemas iš asmens, bendruomenės, visuomenės ar globalios perspektyvos. 3. Stiprinti nuostatas gyventi sveikai, atsisakyti žalingų įpročių, jausti atsakomybę ne tik už savo, bet ir už kitų (aplinkinių, palikuonių) sveikatą. | | | | | | | | | |
| **Tema** | **Pasiekimai** | | **Žinios** | | | **Gebėjimai/įgūdžiai** | | **Vertybinės nuostatos/požiūris** | |
| **Tabakas** | Žino teisės aktų nuostatas, reglamentuojančias nepilnamečių atsakomybę už tabako įsigijimą ir vartojimą.    Atsispiria paauglių spaudimui rūkyti.  Pasirenka prasmingus laisvalaikio leidimo būdus be žalingų įpročių.  Pripažįsta neigiamus rūkymo padarinius sveikatai ir aplinkai, argumentuotai gina ir elgesiu demonstruoja nerūkančiojo poziciją.  Dalyvauja rūkymo prevencijos veikloje, skatina tai daryti kitus.  Analizuoja teisės aktus, reglamentuojančius tabako prekybos ir vartojimo aspektus.  Prireikus kreipiasi konsultacijų ir pagalbos dėl problemų, susijusių su rūkymu.  Moka konstruktyviai įveikti stresą.  Gina nerūkančiojo teises. | | Tabako pasiūla ir paklausa.    Teisės aktai, reglamentuojantys tabako kontrolę, jos pažeidimus.  Tabako reklamos tikslai ir poveikis žmogaus elgesiui.  Rūkymo problemos sprendimo būdai. Pagalba žmonėms, norintiems atsisakyti rūkyti. Savitarpio pagalbos esmė. | | | Geba svarstyti teisės normas, nustatančias tabako prekybos, platinimo ir vartojimo aspektus bei pasekmes, kurios atsiranda pažeidus nustatytus teisės aktų reikalavimus.  Ugdomi gebėjimai kritiškai įvertinti tabako tiesioginę ir netiesioginę reklamą.  Ugdomi problemų sprendimo ir savitarpio pagalbos gebėjimai.  Mokomasi konstruktyviai įveikti stresą ir atsisakyti žalingų įpročių. | | Ugdoma nuostata rūpintis savo ir kitų fizine ir psichine sveikata.  Ugdomas teigiamas požiūris į nerūkantį asmenį.  Ugdomas atsakingumas už savo elgesį.  Skatinama tvirta nerūkančiojo pozicija ir neigiama nuostata rūkymo, tabako kontrolės (prekybos, reklamos) ir teisės normų pažeidimų atžvilgiu.    Ugdomas įsitikinimas, kad yra veiksmingų priemonių, padedančių žmonėms atsisakyti šio žalingo įpročio. | |
| **Alkoholis** | Analizuoja teisės aktus, reglamentuojančius alkoholio prekybos ir vartojimo aspektus.  Ugdoma atsakomybė už savo elgesį, susijusį su alkoholio vartojimu.  Aktyviai reiškia poziciją (pasisako prieš tabako, alkoholio, kitų psichiką veikiančių medžiagų vartojimą, prioritetą teikia blaivios asmenybės įvaizdžiui.  Argumentuotai gina ir elgesiu demonstruoja alkoholio bei kitų psichiką veikiančių medžiagų nevartojančiojo ir nerūkančiojo poziciją.  Paaiškina teisinės atsakomybės, atsirandančios dėl alkoholio vartojimo, rūšis, jų skirtumus.  Geba kritiškai vertinti savo ar kitų veiksmus, susijusius su nustatytos tvarkos pažeidimais, alkoholio vartojimu viešosiose vietose arba vairavimu apsvaigus.    Geba dalyvauti prevencijos veikloje ir skatina dalyvauti kitus.    Teigiamai vertina pramogas be alkoholio ir blaivų gyvenimo būdą. | | Alkoholis ir karjera. socialiniai piktnaudžiavimo alkoholiu padariniai.  Alkoholis ir vairavimas. Asmeninė ir tėvų atsakomybė. Teisės aktai, reglamentuojantys vairavimą apsvaigus nuo alkoholio; pažeidimų rūšys, jų padariniai.  Alkoholis ir šeima (alkoholio poveikis vaisiui nėštumo metu, šeimos finansams ir kt.).  Pramogos ir neigiamos alkoholio vartojimo pasekmės.  Teisės aktai, reglamentuojantys alkoholio kontrolę, jos pažeidimus, ir reklamos vaidmuo.  Priklausomybė nuo alkoholio. Pagalba priklausantiems nuo alkoholio asmenims ir jų šeimos nariams. | | | Padedama apmąstyti ir kritiškai vertinti alkoholio vartojimą skatinančius veiksnius (reklamą, socialinį spaudimą, pramogų įpročius ir kt.).  Skatinama susipažinti ir analizuoti teisės normas, nustatančias alkoholio vartojimo ypatumus ir pasekmes, kurios atsiranda pažeidus nustatytus teisės reikalavimus. | | Skatinama neigiama nuostata į alkoholio vartojimą viešosiose vietose ir vairavimą apsvaigus.    Ugdomas teigiamas požiūris į pramogas ir laisvalaikio leidimą be alkoholio, į blaivų gyvenimo būdą.  Formuojama nuostata, kad priklausomybė nuo alkoholio – liga, kurią būtina ir galima įveikti. | |
| **Kitos psichiką veikiančios medžiagos** | Geba apibūdinti narkotikų ir kitų psichiką veikiančių medžiagų žalingą poveikį asmeniui ir visuomenei.  Žino, kaip psichiką veikiančios medžiagos (tabakas, alkoholis, narkotikai) gali paveikti asmens sveikatą ir elgesį bei visuomenę, įvertina jų vartojimo riziką, pripažįsta neigiamus vartojimo padarinius.  Pripažįsta, kad įprotis vartoti psichiką veikiančias medžiagas sukelia sunkias pasekmes ir priklausomybę. Siekia aktyviai prisidėti prie psichiką veikiančių medžiagų vartojimo prevencijos.  Prireikus kreipiasi konsultacijų ir pagalbos dėl emocinių problemų bei problemų, susijusių su psichiką veikiančių medžiagų vartojimu.  Dalyvauja prevencijos, jaunesniųjų mokinių švietimo veikloje, jei reikia, padeda bendraamžiams ir žino, kur kreiptis pagalbos.  Teigiamai vertina laisvalaikį ir sveiką gyvenimo būdą.  Paaiškina teisines normas (įstatymus) dėl psichiką veikiančių medžiagų apyvartos ir vartojimo ir atsakomybę už jų nesilaikymą. | | Psichiką veikiančios medžiagos. Jų rūšys, poveikis (sveikatai, vaisiui) ir vartojimo rizikos veiksniai (platinimas pasilinksminimo vietose, stresai ir kt.  Žalingas psichiką veikiančių medžiagų poveikis asmeniui ir visuomenei. Skaudūs asmeniniai, socialiniai, finansiniai, psichiniai ir medicininiai psichiką veikiančių medžiagų vartojimo padariniai (rizika susirgti AIDS, įgyti priklausomybę ir kt.).  Globalinės psichiką veikiančių medžiagų vartojimo paplitimo tendencijos, problemos ir konkretūs piktnaudžiavimo narkotikais pavyzdžiai.  Šalies ir pasaulio narkotikų vartojimo politika, švietimas, prevencija, draudimai, gydymas ir reabilitacija.  Teisinė atsakomybė už psichiką veikiančių medžiagų gamybą, platinimą ir vartojimą.  Pagalba tiems, kurie nori atsikratyti žalingo įpročio vartoti psichiką veikiančias medžiagas. Priklausomybės ligų gydymo galimybės ir įstaigos, kurios teikia tokią pagalbą.  Priklausomybė nuo psichiką veikiančių medžiagų. Pagalbos galimybės. | | | Padedama apmąstyti ir kritiškai įvertinti narkotikų ir kitų psichiką veikiančių medžiagų vartojimą skatinančius veiksnius (reklamą, socialinį spaudimą, pramogų įpročius ir kt.).  Skatinama susipažinti ir analizuoti teisės normas, nustatančias narkotikų ir kitų psichiką veikiančių medžiagų kontrolės ypatumus ir pasekmes, kurios atsiranda pažeidus nustatytus teisės aktų reikalavimus. | | Formuojamas tvirtas neigiamas požiūris į psichiką veikiančių medžiagų vartojimą, platinimą ir eksperimentavimą jomis.  Ugdoma nuostata vengti pačiam ir padėti kitiems išvengti psichiką veikiančių medžiagų vartojimo rizikos.  Skatinama ieškoti prasmingų  laisvalaikio leidimo formų ir pramogų.  Formuojama nuostata, kad priklausomybė nuo psichiką veikiančių medžiagų – liga, kurią būtina įveikti.  . | |